
Camera Deputaţilor

publică şi siguranţă naţională                                                                     PL 717/2003

RAPORT

asupra proiectului de Lege pentru aprobarea Ordonanţei de urgenţă a Guvernului nr.178/2002 pentru recompensarea personalului Ministerului Apărării Naţionale care a participat la activităţile desfăşurate în cadrul procesului de aderare a româniei la NATO

1. În conformitate cu prevederile art.89 şi 107 din Regulamentul

Camerei Deputaţilor, Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, în procedură de urgenţă cu proiectul de Lege pentru aprobarea Ordonanţei de urgenţă a Guvernului nr.178/2002 pentru recompensarea personalului Ministerului Apărării Naţionale care a participat la activităţile desfăşurate în cadrul procesului de aderare a României la NATO, trimis cu adresa nr.717 din 3 februarie 2003 şi înregistrat sub nr.32/71 din 6 februarie 2003.

     Consiliul Legislativ, cu nr.1577/7.12.2002, a avizat favorabil, acest proiect de lege.

Proiectul de lege prevede recompensarea personalului militar şi civil

care a contribuit la desfăşurarea activităţilor şi obiectivelor specifice modernizării şi compatibilizării armatei române cu armatele ţărilor membre NATO.

2. Proiectul de Lege face parte din categoria legilor ordinare şi se adoptă
potrivit art.74 alineatul (2) din Constituţie.
3. La dezbaterea proiectului de lege au participat în calitate de invitaţi,
conform prevederilor art.51 şi art.52 din Regulamentul Camerei Deputaţilor, doamna  Mădălina Cioiulescu şi  domnul cpt. Florin Vasile, ambii consilieri juridici în cadrul Ministerului Apărării Naţionale.
4. La lucrările comisiei au fost prezenţi 21 deputaţi din totalul de 26 de
membri ai comisiei.
Proiectul de lege a fost adoptat cu toate cele 21 de voturi ale

deputaţilor prezenţi.

În urma dezbaterii, în şedinţa din 13 februarie 2003, comisia propune

adoptarea fără modificări a proiectului de lege.

                                         PREŞEDINTE ,

                            
Răzvan IONESCU

Red.consult.Rus R.

 Către,

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr.178/2002 pentru recompensarea personalului Ministerului Apărării care a participat la activităţile desfăşurate în cadrul procesului de aderare a României la NATO.


În raport de obiectul şi conţinutul său, proiectul face parte din categoria legilor ordinare.

                                             
        PREŞEDINTE,

                                    
             Răzvan IONESCU
1

